**Monitorovacia správa k plneniu rozpočtu a programov k 30.06.2017**

Rozpočet mesta na rok 2017 bol schválený MsZ Uznesením č. 58/2016 dňa 30.11.2016 v členení na úrovni hlavnej kategórie ekonomickej klasifikácie. Finančné plnenie rozpočtu je plnenie príjmov a výdavkov podľa schváleného rozpočtu mesta.

Súčasne bol schválený aj v programovej štruktúre. Programové plnenie rozpočtu predstavuje plnenie plánovaných cieľov stanovených v rámci jednotlivých programov. Mesto má schválených 16 programov.

Monitorovanie plnenia sa vykonáva jeden krát počas rozpočtového roka a to k 30.06.

V monitorovanom období mesto zabezpečovalo svoje úlohy v súlade so Smernicou o rozpočtových Pravidlách a Zásadách hospodárenia s finančnými prostriedkami . Počas tohto obdobia boli orgánmi mesta – Mestským zastupiteľstvom schvaľované zmeny v rozpočte formou rozpočtových opatrení. Počas I. polroka 2017 boli MsZ schválené 2 dokumenty zmien. Rozpočtové opatrenia vo výdavkoch v rámci programov boli zabezpečené tak, aby boli dodržané záväzné ukazovatele programov a aby nebolo ohrozené plnenie cieľov.

Na základe hodnotenia programov môžeme konštatovať, že jednotlivé programy finančne plnili rozpočet individuálne podľa špecifík svojho zamerania. Vo finančnom vyjadrení boli príjmy bežného rozpočtu plnené na 52,15% z toho daňové príjmy na 57,32%, nedaňové príjmy na 54,62% a bežné transfery na 39,55% .

Bežné výdavky za samotné mesto boli čerpané na 41,15%, rozpočtové organizácie čerpali 39,47% rozpočtovaných výdavkov.

Vzhľadom k pomalému napĺňaniu kapitálových príjmov na spolufinancovanie projektov jednotlivé programy finančne plnili rozpočet len na 8,71%. Plnenie kapitálového rozpočtu vykazuje plnenie iba na 4,48% čo čiastočne spôsobuje aj to, že niektoré akcie práve prebiehajú.

Vychádzajúc z polročného plnenia v proporcionálnom / úmernom/ podiele 31,93%, programové plnenie rozpočtu za jednotlivé programy predstavujú plnenie a to :

* program „Plánovanie, manažment, kontrola predstavuje 36,28%. Hlavným zámerom je zabezpečiť podmienky na efektívnu činnosť orgánov mesta, efektívnu kontrolu rozhodnutí orgánov mesta, systematické vzdelávanie pracovníkov MsÚ, spoľahlivé vedenie účtovníctva a zabezpečenie pravidelného auditu
* program „Propagácia a marketing“ vykazuje 11,73% plnenie. Hlavným zámerom je zabezpečiť propagáciu mesta, informácie pre občanov a návštevníkov o dianí v meste, pravidelnú aktualizáciu www stránky, zabezpečenie propagačných materiálov a uchovanie významných okamihov zo života mesta pre verejnosť
* program „Interné služby“ vykazuje plnenie na 39,60%. Hlavným zámerom je ochrana, obnova, zveľaďovanie hmotného a nehmotného majetku prostredníctvom či už poistenia, údržby, technického zhodnotenia a finančného prenájmu
* program „ Služby obyvateľom“ vykazuje plnenie na 35,38%. Hlavným zámerom je zabezpečenie obyvateľom administratívne služby, vedenie evidencie obyvateľstva, matriky, cintorínskych a pohrebných služieb, výdavky na zabezpečenie občianskych obradov, plnenie preneseného výkonu štátnej správe v oblasti školstva, výstavby a  životného prostredia
* program „ Bezpečnosť“ zahŕňa výdavky, ktoré boli použité vo výške 38,06% na zabezpečenie podmienok na znižovanie kriminality a ochrany majetku obyvateľov a ostatných subjektov v meste, ochrana pri vzniku požiarov, zabezpečenie bezporuchového a úsporného osvetlenia všetkých častí mesta, prostredníctvom mestského rozhlasu efektívne šírenie informácií všetkým obyvateľom mesta, prostredníctvom mestskej polície zabezpečenie bezpečnosť na miestnych komunikáciách, bezpečnosť obyvateľov a návštevníkov mesta proti vandalizmu a násiliu
* program „ Odpadové hospodárstvo“ vykazuje 22,46% plnenie. Hlavným zámerom je zabezpečiť podmienky na odvoz a likvidáciu TKO, nebezpečného odpadu a následne ich druhotného využitia, zefektívniť separáciu odpadu v meste, čistenie kanalizačných poklopov a pod.
* program „ Kultúra“ vykazuje 40,87% plnenie. Hlavným zámerom je rozvoj kultúrnych, informačných a voľnočasových aktivít prostredníctvom externých a interných subjektov. Kreatívna propagácia podujatí ma vplyv na imidž mesta a tým aj na cestovný ruch
* program „ Vzdelávanie“ vykazuje 37,10% plnenie. Hlavným zámerom je zabezpečenie všestranného rozvoja detí a mládeže, kvalitné poskytovanie predškolského vzdelávania a starostlivosť o deti v predškolskom veku, podpora vzdelávacích zariadení na území mesta Námestovo. Financovanie normatívnych a nenormatívnych kompetencií je zabezpečené z dotácií zo ŠR, plnenie originálnych kompetencií zabezpečuje mesto. V projekte rekonštrukcia soc. Zariadení, zdravotechniky a rozvodov v MŠ Bernolákova je plnenie 0%, s tým že v týchto mesiacoch prebieha táto akcia, vybudovanie Spojovacej chodby ZŠ Komenského vykazuje iba čiastočne plnenie 36,56% , nakoľko táto akcia stále prebieha
* program „ Šport“ vykazuje plnenie 41,44% z titulu poskytnutia dotácie v zmysle schválených financií, priebežne podľa vyúčtovania
* v programe „Komunikácie“ bolo čerpanie len na 3,74% v letných mesiacoch sa vykonávajú hlavné akcie, kde očakávame najvyššiu záťaž na financie a samozrejme predpokladáme do konca roka plnenie vyššie. Na opravu a údržbu miestnych komunikácii bol poskytnutý transfer pre TS mesta Námestovo v plnení 31,18%
* v programe „ Prostredie pre život“ vykazuje 5,46% plnenie , ktoré zahŕňa čerpanie na údržbu zelene, monitorovacie správy, vypracovanie rozpočtu na Skate parku
* program „Sociálne služby“ boli plnené na 49,99% z titulu poskytnutej mesačnej dotácie pre CSS a stravovanie deti v HN
* program „ Administratíva“ predstavuje 38,38% plnenie na rozvoj administratívnej infraštruktúry a podmienok na výkon samosprávnych funkcií v meste, nákup softvéru a bankové poplatky
* program „ Bývanie“ vykazuje 35,30% plnenie na starostlivosť o bytovú výstavbu, činnosť ŠFRB, administratívne zabezpečenie starostlivosti o rozvoj bytového fondu v meste Námestovo a fungovanie verejných WC pre obyvateľov mesta ako aj turistov a návštevníkov
* program „ Občianska vybavenosť“ nevykazuje žiadne plnenie. Predpokladáme, že do konca roka bude vykazovať plnenie aspoň pri vybudovaní autobusových zastávok pri štátnej ceste 1/78, vypracovaní projektovej dokumentácie úpravy na Nábreží a projektov, ktoré sú už rozbehnuté.